Νικόπολη Σταυρούπολης

Η Νικόπολη Σταυρούπολης είναι συνοικία της Σταυρούπολης στη δυτική Θεσσαλονίκη και από το 2011 και μετά υπάγεται διοικητικά στο Δήμο Παύλου Μελά που προέκυψε από το πρόγραμμα Καλλικράτης. Το όνομα της περιοχής προέρχεται από το χωριό Νικόπολη του Νομού Θεσσαλονίκης από όπου και κατάγονταν οι πρώτοι οικιστές.Παρασκευή Κούρτη & Γαρυφαλλιά Κατσαβουνίδου, "Νικόπολη, Ευξεινούπολη και οι άλλες Νέες Πολιτείες. Σενάρια κατοίκησης μεταναστών στα δυτικά όρια της πόλης." στο Αρχιτεκτονικοί και Πολεοδομικοί Μετασχηματισμοί Στη Θεσσαλονίκη Λόγω Του Φαινομένου Της Μετανάστευσης, ΤΕΕ, Τμήμα Κεντρικής Μακεδονίας (Θεσσαλονίκη, Ιούνιος 2006).

 Ιστορία 

Η ευρύτερη περιοχή ονομαζόταν Μαυροχώματα και ήταν αγροτική έκταση του Αγρού Ευόσμου. Στα μέσα του περασμένου αιώνα τμήμα του αγρού συμπεριλήφθηκε στο Δήμο Σταυρούπολης. Από τη δεκαετία του '60 άρχισαν να χτίζονται οι πρώτες αυθαίρετες κατοικίες από γηγενείς μετανάστες από χωριά της Κεντρικής Μακεδονίας. Τις επόμενες δεκαετίες αναπτύχθηκε αυθαίρετος οικισμός και εντάχθηκε στο σχέδιο πόλης το 1988 με προεδρικό διάταγμα. Από το 2000 και μετά λόγω της διάλυσης της ΕΣΣΔ, κάποιοι, παλιννοστούντες μετανάστες με χαμηλότοκα στεγαστικά δάνεια που τους παρέχονταν από το κράτος βρήκαν μόνιμη κατοικία στην περιοχή.

 Εργοστάσιο ΔΙΑΝΑ, φυτοφάρμακα 
Η πρώην βιομηχανία φυτοφαρμάκων ΔΙΑΝΑ που διοικητικά ανήκει στην Ευξεινούπολη Ευκαρπίας και βρίσκεται στα όρια με τη Νικόπολη δημιουργούσε σοβαρά προβλήματα ρύπανσης του περιβάλλοντος.

Στις 7 Φεβρουαρίου 2004 ξέσπασε πυρκαγιά σε εγκαταλειμμένο εργοστάσιο φυτοφαρμάκων. Εντός του εργοστασίου βρίσκονταν ληγμένα φυτοφάρμακα τα οποία με την πυρκαγιά απελευθερώθηκαν και ρύπαιναν την περιοχή.Στη Δικαιοσύνη η υπόθεση της πυρκαγιάς στο εργοστάσιο «Διάνα», in.gr (12 Φεβρουαρίου 2004).

 Η Νικόπολη στο παρόν 
Σήμερα η Νικόπολη είναι έχει κάνει σημαντικότατα βήματα προς τη βελτίωση της ποιότητας ζωής των κατοίκων και τον εξωραϊσμό των κοινοχρήστων χώρων και κοινωνικών δομών της. Στην περιοχή δεν υπάρχουν δίκτυα ομβρίων υδάτων και ύδρευσης της ΕΥΑΘ (υπάρχει δίκτυο της ΕΥΑΘ, χωρίς όμως να έχει συνδεθεί με τις οικοδομές) και την υδροδότηση ανέλαβε ιδιωτική εταιρεία, αν και αναζητούνται βιώσιμες λύσεις προς το πρόβλημα.Πόσιμο Νερό Νικόπολης, Δήμος Παύλου Μελά (26 Ιουνίου 2007). Η Νικόπολη διαθέτει το πρώτο της -ομολογουμένως εντυπωσιακό- πάρκο από τις 14 Ιουνίου 2020, όταν και εγκαινιάστηκε από τον Περιφερειάρχη Κεντρικής Μακεδονίας Απόστολο Τζιτζικώστα παρουσία πολιτικών και θρησκευτικών αρχών, η πράσινη και καινοτόμος πλατεία ή αλλιώς πάρκο Νικόπολης, όπως και την 1η πανελλαδικά ΤΟπική Μονάδα Υγείας (ΤΟΜΥ), από το 2017, σύμφωνα και με μαρμάρινη επιγραφή που στήθηκε στον τοίχο έξωθεν της κεντρικής θύρας, αναφέρουσα τους τότε: πρωθυπουργό Αλέξη Τσίπρα, Υπουργό Υγείας Ανδρέα Ξανθό και Δήμαρχο Παύλου Μελά Δημήτρη Δεμουρτζίδη.

 Αστική Συγκοινωνία 
Η Νικόπολη εξυπηρετείται από τον Ο.Α.Σ.Θ. και τα Κ.Τ.Ε.Λ. Θεσσαλονίκης με τις λεωφορειακές γραμμές:

 27 (μετάβαση) (Σταυρούπολη - Πανεπιστήμια)
 34 και 34Α (μετάβαση / επιστροφή) (Άνω Ηλιούπολη - Αριστοτέλους)
 43 (μετάβαση / επιστροφή) (Τοπικό Ευόσμου) 
 55Υ (μετάβαση) (Σταυρούπολη-Κ.Τ.Ε.Λ-Ν.Σ.Σ)

 Παραπομπές 

Κατηγορία:Συνοικίες και περιοχές Θεσσαλονίκης